Skok oor F1-staatmaker se dood | Netwerk24
Skok oor F1-staatmaker se dood
14 Maart 2019 08:29
Charlie Whiting, een van die invloedrykste figure in Formule Een, is Donderdagoggend – drie dae voor die eerste wedren van die seisoen – in Melbourne, Australië, dood.
Charlie Whiting was meer as twee dekades lank F1 se rendirekteur. Foto: Getty Images
BBCSport berig Whiting, F1 se rendirekteur en ’n geliefde in motorsportkringe, is in die ouderdom van 66 dood weens bloedvatverstopping in sy longe.
Jean Todt, president van die FIA, sê die sport het ’n “getroue vriend en charismatiese ambassadeur” verloor.
“Ek was ontsaglik hartseer om die nuus van Charlie se skielike dood te ontvang,” sê Todt.
“Ek het Charlie Whiting baie jare lank geken en hy was ’n uitstekende rendirekteur, ’n sentrale en weergalose figuur in F1 wat die etiek en gees van die sport verpersoonlik het.”
Whiting was sedert 1997 F1 se rendirekteur.
Ross Brawn, F1 se besturende direkteur, sê: “Ek ken Charlie van die begin van my loopbaan af. Ons het saam as werktuigkundiges gewerk, ’n vriendskap ontwikkel en so baie tyd op renbane oor die wêreld heen deurgebring.
“Ek was ongelooflik hartseer om die nuus te hoor. Dit is ’n groot verlies vir my persoonlik, die F1-familie, die FIA en motorsport in die geheel.”
Rest in peace Charlie#VB77https://t.co/7N3GqTz8ec
Sad times with the passing of Charlie Whiting. You’ll be missed matey.?? pic.twitter.com/Ij74m584GG
Meer oor: F1 | Charlie Whiting | Motorsport
Hy wil dans op sy troue, al is sy rug gebreek
Merc vrees Brexit-wanorde help Ferrari